





KLASA: 810-01/25-01/
URBROJ: 2198/28-25-1
Vir, --.--. 2025. godine


Na temelju članka  17. stavka 1. podstavka 4. Zakona o sustavu civilne zaštite („Narodne novine“ broj 82/15, 118/18, 31/20), a sukladno Odluci o donošenju Procjene rizika od velikih nesreća za Općinu, Općinsko vijeće Općine Vir na svojoj --. sjednici održanoj dana --. -- 2025.g. donosi


ODLUKU 
o osnivanju postrojbi civilne zaštite opće namjene 
Općine Vir


Članak 1.
Ovom Odlukom ustojava se Postrojba civilne zaštite opće namjene Općine Vir (u nastavku teksta: Postrojba) kao potpora za provođenje mjera civilne zaštite, u skladu s Procjenom rizika od velikih nesreća za Općinu Vir („Službeni glasnik Općine Vir“ br. 09/24).
Članak 2.
Postrojba se osniva za provođenje mjera civilne zaštite protiv posljedica potresa, požara otvorenog tipa, eksremnih temperatura, epidemja i pandemija, olujnog ili orkasnog nevremena i jakog vjetra.
Postrojba civilne zaštite postupa sukladno operativnom postupovniku koji donosi načelnik stožera civilne zaštite.
Članak 3.
Postrojba se osniva se u skladu s odredbom članka 6. Uredbe o sastavu i strukturi postrojbi civilne zaštite („Narodne novine“ broj 27/17), a prema strukturi se sastoji od:
· upravljačke skupine i
· dvije oprativne skupine.
Upravljačka skupina se sastoji od 2 pripadnika, a svaka operativna sastoji se od  9 (devet) pripadnika.
Svaka oprativna skupina ima svog  voditelja. 



     Članak 4.

Popuna Postrojbe civilne zaštite opće namjene obveznicima provodi se sukladno članku 44. Zakona o sustavu civilne zaštite. 
Obveznik civilne zaštite ima obvezu odazvati se na poziv nadležnog tijela radi rješavanja statusa u sustavu civilne zaštite. 
Građanin postaje obveznik civilne zaštite utvrđivanjem rasporeda na određenu dužnost u postrojbi civilne zaštite opće namjene, te ima obvezu sudjelovanja u programima osposobljavanja i vježbama te sudjelovanja u provođenju mjera civilne zaštite u velikim nesrećama i katastrofama od dana mobilizacije do primitka zapovijedi o demobilizaciji. Osobama koje su raspoređene u postrojbe civilne zaštite opće namjene izdaje se iskaznica pripadnika civilne zaštite


                                                           Članak 5.

Sredstva potrebna za ustrojavanje, opremanje, osposobljavanje i djelovanje Postrojbe civilne zaštite opće namjene osiguravaju se u proračunu Općine Vir.

                                                           Članak 6.


Ova odluka stupa na snagu osam dana od objave u „Službenom glasniku Općine Vir“.






OPĆINA VIR
PREDSJEDNIK OPĆINSKOG VIJEĆA




  
